ജില്ലയില് 117 പേര്‍ക്ക് കോവിഡ്; രോഗമുക്തി 197\nHomeCovid-19ജില്ലയില് 117 പേര്‍ക്ക് കോവിഡ്; രോഗമുക്തി 197\nകോഴിക്കോട് ജില്ലയില് ഇന്ന് 117 പേര്‍ക്ക് കൂടി കോവിഡ് സ്ഥിരീകരിച്ചിട്ടുണ്ട്. വിദേശത്ത് നിന്ന് എത്തിയ മൂന്നു പേര്‍ക്കും ഇതരസംസ്ഥാനങ്ങളില് നിന്ന് എത്തിയവരില് നാലു പേര്‍ക്കുമാണ് പോസിറ്റീവ് ആയത്. എട്ടു പേരുടെ ഉറവിടം വ്യക്തമല്ല. സമ്പര്‍ക്കം വഴി 102 പേര്‍ക്ക് രോഗം ബാധിച്ചു.\nചികിത്സയിലുള്ള കോഴിക്കോട് സ്വദേശികളുടെ എണ്ണം 1956 ആയി. കോഴിക്കോട് എഫ്.എല്.ടി.സി, മെഡിക്കല് കോളേജ്, എന്.ഐ.ടി, ഫറോക്ക്, മണിയൂര് എഫ്.എല്.ടി.സികളില് ചികിത്സയിലായിരുന്ന 197 പേര് രോഗമുക്തി നേടി ആശുപത്രി വിട്ടു.\nകോഴിക്കോട് കോര്‍പ്പറേഷന് - 1 (ബേപ്പൂര്)\nഇതര സംസ്ഥാനങ്ങളില്‍നിന്ന് എത്തിയവര് - 4\nചാത്തമംഗലം - 1 (ഇതര സംസ്ഥാനത്ത് നിന്നും വന്നയാള്)\nഉറവിടം വ്യക്തമല്ലാത്തവർ - 8\nസമ്പര്‍ക്കം വഴി - 102\nകോഴിക്കോട് കോര്‍പ്പറേഷന് - 30\n(ബേപ്പൂര്, കല്ലായി, മാങ്കാവ്, ചേവരമ്പലം, പുതിയങ്ങാടി, കുറ്റിച്ചിറ, കൊളത്തറ, പുതിയാപ്പ, ചെലവൂര്, ഡിവിഷന് - 59, നടക്കാവ്, തോപ്പയില്)\nഅത്തോളി - 03\nആയഞ്ചേരി - 06\nബാലുശ്ശേരി - 01\nചോറോട് - 02\nഫറോക്ക് - 05\nകടലുണ്ടി - 04\nകക്കോടി - 01\nകൊടുവളളി - 01\nകൊയിലാണ്ടി - 04\nപെരുവയല് - 02 (ആരോഗ്യ പ്രവര്‍ത്തക 1)\nമണിയൂര് - 06\nമരുതോങ്കര - 02 (ആരോഗ്യ പ്രവര്‍ത്തക 1)\nനടുവണ്ണൂര് - 15\nനൊച്ചാട് - 03\nഒഞ്ചിയം - 01\nതിരുവളളൂര് - 01\nഉളളിയേരി - 01\nവടകര - 04\nഒളവണ്ണ - 01 (ആരോഗ്യ പ്രവര്‍ത്തകന് )\nവില്യാപ്പളളി - 06\nവളയം - 01\nവാണിമേല് - 01\nതാമരശ്ശേരി - 01\n537 പേര് കൂടി നിരീക്ഷണത്തില്\nപുതുതായി വന്ന 537 പേര് ഉള്‍പ്പെടെ ജില്ലയില് 15,205 പേര് നിരീക്ഷണത്തിൽ. ഇതുവരെ 91250 പേര് നിരീക്ഷണം പൂര്‍ത്തിയാക്കി.പുതുതായി വന്ന 185 പേര് ഉള്‍പ്പെടെ 1960 പേരാണ് ആശുപത്രികളില് നിരീക്ഷണത്തിലുള്ളത്. 99 പേര് ഡിസ്ചാര്‍ജ്ജ് ആയി.\n3002 സ്രവ സാംപിള് പരിശോധനയ്ക്ക് അയച്ചു. ആകെ 188280 സ്രവ സാംപിളുകള് അയച്ചതില് 185811 എണ്ണത്തിന്റെ ഫലം ലഭിച്ചു. ഇതില് 180353 എണ്ണം നെഗറ്റീവ് ആണ്. പരിശോധനയ്ക്കയച്ച സാമ്പിളുകളില് 2469 പേരുടെ ഫലം കൂടി ലഭിക്കാന് ബാക്കിയുണ്ട്. പുതുതായി വന്ന 245 പേര് ഉള്‍പ്പെടെ ആകെ 3229 പ്രവാസികളാണ് നിരീക്ഷണത്തിലുള്ളത്. ഇതില് 578 പേര് ജില്ലാ ഭരണകൂടം സജ്ജമാക്കിയ കോവിഡ് കെയര് സെന്ററുകളിലും, 2590 പേര് വീടുകളിലും, 65 പേര് ആശുപത്രിയിലും നിരീക്ഷണത്തിലാണ്. വീടുകളില് നിരീക്ഷണത്തിലുള്ളവരില് 11 പേര് ഗര്‍ഭിണികളാണ്. ഇതുവരെ 32748 പ്രവാസികള് നിരീക്ഷണം പൂര്‍ത്തിയാക്കി.


dmk mums about congress relation\nഡി.എം.കെ പ്രമേയം: കോണ്‍ഗ്രസ് ബന്ധത്തെക്കുറിച്ച് മൗനം\nSunday 24th July 2011 3:17pm\nകോയമ്പത്തൂര്: ഡി.എം.കെ സംസ്ഥാന എക്‌സിക്യുട്ടീവ് യോഗം പാസാക്കിയ പ്രമേയങ്ങളില് കോണ്‍ഗ്രസ് ബന്ധത്തെക്കുറിച്ച് മൗനം. 26 പ്രമേയങ്ങളാണ് യോഗം പാസാക്കിയത്. മാധ്യപ്രവര്‍ത്തകര്‍ക്ക് നല്‍കിയ പ്രമേയങ്ങളില് എവിടെയും കോണ്‍ഗ്രസ് ബന്ധത്തെക്കുറിച്ച് ഒരു പരാമര്‍ശവുമില്ല.\nടുജി സ്‌പെക്ട്രം അഴിമതിക്കേസില് ഡി.എം.കെ-കോണ്‍ഗ്രസ് ബന്ധത്തില് വിള്ളലുണ്ടായ സാഹചര്യത്തിലാണ് ഈ വിഷയത്തില് പ്രമേയം മൗനം പാലിക്കുന്നതെന്നത് ശ്രദ്ധേയമാണ്. കോണ്‍ഗ്രസ് ബന്ധം സംബന്ധിച്ച് യോഗത്തില് സുപ്രധാന തീരുമാനമുണ്ടാകുമെന്നായിരുന്നു കരുതിയിരുന്നത്.\nഅതേസമയം ടുജി സ്‌പെക്ട്രം കേസ് സി.ബി.ഐയും മാധ്യമങ്ങളും ചേര്‍ന്ന് നടത്തിയ ഗൂഢാലോചനയാണെന്ന് പ്രമേയം കുറ്റപ്പെടുത്തുന്നു. ഡി.എം.കെ നേതാക്കളോട് ഇവര് മുന്‍വിധിയോടെയാണ് പെരുമാറുന്നത്. കേസില് അറസ്റ്റിലായ എ.രാജ, കനിമൊഴി, ശരത്കുമാര് എന്നിവര്‍ക്ക് പാര്‍ട്ടി എല്ലാ നിയമസഹായങ്ങളും നല്‍കും.\nപാര്‍ട്ടി നേതൃസ്ഥാനത്ത് കരുണാനിധി തന്നെ തുടരുമെന്നാണ് പ്രമേയങ്ങളില് നിന്ന് ലഭിക്കുന്ന സൂചന. എന്നാല് ഇതുസംബന്ധിച്ച് വ്യക്തമായ പരാമര്‍ശങ്ങളൊന്നുമില്ല. മുല്ലപ്പെരിയാര് കേസില് തമിഴ്‌നാടിന്റെ താല്‍പര്യങ്ങള് സംരക്ഷിക്കുമെന്ന് പ്രമേയം വ്യക്തമാക്കുന്നു. ഇവിടെ പുതിയ ഡാം നിര്‍മ്മിക്കാനുള്ള നീക്കം അംഗീകരിക്കാനാവില്ല. ഈ നീക്കം കേന്ദ്രം തടയണം. ലോക്പാല് ബില്ലിന്റെ പരിധിയില് പ്രാനമന്ത്രിയെ ഉള്‍പ്പെടുത്തണമെന്നും പ്രമേയം വ്യക്തമാക്കുന്നു.


മൊബൈല് ഫോണ് ഉപയോഗം അതിരുകടക്കരുത്; പതിയിരിക്കുന്നത് ഈ അപകടം | KOYILANDY DIARY\nമനുഷ്യന്റെ കണ്ണുകള് വളരെ സൂക്ഷ്മമാണ്, സെല് ഫോണിന്റെ നീല സ്‌ക്രീന് സൂക്ഷിച്ച് ഉപയോഗിച്ചില്ലെങ്കില് കണ്ണിന് എളുപ്പത്തില് കേടുവരുത്തും. സെല് ഫോണ് സ്‌ക്രീനിലെ പ്രകാശം നിങ്ങളില് ഫോട്ടോറിസെപ്റ്റര് തകരാറുകള്, തലവേദന, കാഴ്ച മങ്ങല്, വരണ്ട കണ്ണുകള് എന്നിവയിലേക്ക് നയിച്ചേക്കാം. നിങ്ങള്‍ക്ക് ഇതില് ഏതെങ്കിലും ലക്ഷണങ്ങള് അനുഭവപ്പെടുകയാണെങ്കില്, നിങ്ങളുടെ സെല്‍ഫോണ് ഇതിന് ഉത്തരവാദിയായിരിക്കാനുള്ള സാധ്യതയുണ്ട്. നിങ്ങളുടെ കണ്ണുകള്‍ക്ക് വിശ്രമം നല്‍കുക. കുറച്ച് നേരത്തെ ഉപയോഗത്തിനുശേഷം 20 മീറ്റര് അകലെയുള്ള എന്തെങ്കിലും ശ്രദ്ധ കേന്ദ്രീകരിക്കുക. കണ്ണിന് പതിവായി പ്രശ്‌നമുണ്ടെങ്കില് ഒരു നേത്ര പരിശോധന നടത്തുകയും ചെയ്യുക.\nവിവിധതരം രോഗാണുക്കളുടെയും ബാക്ടീരിയകളുടെയും ആവാസകേന്ദ്രമാണ് സെല്‍ഫോണുകള് എന്ന് സൂചിപ്പിക്കുന്ന നിരവധി പഠനങ്ങളുണ്ട്. ഈ രോഗകാരികള് നിങ്ങളുടെ ചര്‍മ്മത്തിലേക്ക് നീങ്ങുകയും ചര്‍മ്മത്തിനും മറ്റ് ആരോഗ്യപ്രശ്‌നങ്ങള്‍ക്ക് ഇടയാക്കുകയും ചെയ്യും. നിങ്ങള് ചെവിയിലോ കവിളിലോ ഫോണ് പിടിക്കുമ്ബോള് സൂക്ഷ്മാണുക്കള് നിങ്ങളുടെ ചര്‍മ്മത്തിലേക്ക് കൈമാറ്റം ചെയ്യപ്പെടുകയും ചര്‍മ്മത്തിലെ പാടുകള്‍ക്കും മുഖക്കുരുവിനും കാരണമാകുകയും ചെയ്യും. അകാല വാര്‍ദ്ധക്യം പോലും അമിതമായ സെല്‍ഫോണ് ഉപയോഗത്തിന്റെ സൂചനയാണ്. അപകടസാധ്യത കുറയ്ക്കുന്നതിന് നിങ്ങളുടെ ഫോണ് പതിവായി വൃത്തിയാക്കുക.\n* ഭക്ഷണം കഴിക്കുമ്ബോള് നിങ്ങളുടെ ഫോണ് ഉപയോഗിക്കരുത്\n* ഉറങ്ങുന്നതിനുമുമ്ബ് സോഷ്യല് മീഡിയയില് സമയം ചെലവഴിക്കരുത്\n* ഉറങ്ങുന്നതിന്3മണിക്കൂര് മുമ്ബെങ്കിലും സെല് ഫോണുകള് ഉപയോഗിക്കുന്നത് നിര്‍ത്തുക


Cristiano Ronaldo and Juventus hadahard start to the season:\nവിജയഗോളും ആഘോഷവും, പിന്നാലെ വില്ലനായി വാര്; റൊണാള്‍ഡോയുടെ നിരാശ\n60-ാം മിനിറ്റിലാണ് റൊണാള്‍ഡൊ കളത്തിലെത്തിയത്\nAugust 23, 2021 9:49:27 am\nമിലാന്: ഉദിനീസിനെതിരായ സീസണിലെ ആദ്യ മത്സരം സൂപ്പര് താരം ക്രിസ്റ്റ്യാനൊ റൊണാള്‍ഡോയ്ക്കും കൂട്ടര്‍ക്കും നിരാശയുടേതായിരുന്നു. കിരീടം തിരിച്ചു പിടിക്കാനുള്ള പടയോട്ടത്തിന്റെ തുടക്കത്തില് തന്ന യുവന്റസ് സമനില വഴങ്ങി. മുന് ചാമ്പ്യന്മാര് വിജയം ഉറപ്പിച്ചെങ്കിലും വാര് തിരിച്ചെടുക്കുകയായിരുന്നു മൂന്ന് പോയിന്റുകള്.\n60-ാം മിനിറ്റിലാണ് റൊണാള്‍ഡൊ കളത്തിലെത്തിയത്. താരം പകരക്കാരനായി ഇറങ്ങുമ്പോള് യുവന്റസ് 2-1 എന്ന സ്കോറില് മുന്നില്. എന്നാല് 83-ാം മിനിറ്റില് ജെറാഡിലൂടെ ഉദിനീസ് ഒപ്പമെത്തി. പിന്നീട് വിജയഗോളിനായുള്ള യുവന്റസിന്റെ പോരാട്ടമായിരുന്നു മൈതാനത്ത്.\nമത്സരത്തിന്റെ അധിക സമയത്ത് ശ്രമങ്ങള്‍ക്ക് ഫലമുണ്ടായി. ക്രിസ്റ്റ്യാനോയുടെ തകര്‍പ്പന് ഹെഡര് വലയിലെത്തി. വിജയഗോളിന് പിന്നാലെ തനത് ശൈലിയില് ജേഴ്സി ഊരി ആഘോഷം. സീസണിന്റെ തുടക്കത്തില് അവസാന നിമിഷത്തില് നേടിയ ജയത്തിന്റെ ആവേശം യുവന്റസ് താരങ്ങള്‍ക്കുണ്ടായിരുന്നു.\nഅധികം ആയുസുണ്ടായില്ല ആഘോഷങ്ങള്‍ക്ക്. ജേഴ്സിയൂരിയതിന് റൊണാള്‍ഡോയ്ക്ക് മഞ്ഞക്കാര്‍ഡ് ലഭിച്ചു. പിന്നാലെ ഓഫ് സൈഡ് പരിശോധന. വാറില് റൊണാള്‍ഡോയുടെ കൈകള് ഉദിനീസ് താരത്തിനേക്കാള് ഒരു ഇഞ്ച് മുന്നിലായിരുന്നു. ഗോള് നിഷേധിച്ചു. തലയില് കൈവെച്ചിരിക്കുന്ന താരത്തെയാണ് പിന്നാലെ മൈതാനത്ത് കണ്ടത്.\nAlso Read: സിറ്റിക്കും ലിവര്‍പൂളിനും ജയം; ബാഴ്സലോണയ്ക്ക് സമനില\nWeb Title: Cristiano ronaldo and juventus hadahard start to the season


കഥകളി ആചാര്യന് മടവൂര് വാസുദേവന് നായര് അന്തരിച്ചു - ഇ വാർത്ത | evartha\nEvartha Desk7February 2018\nഅഞ്ചല്: കഥകളി ആചാര്യന് മടവൂര് വാസുദേവന് നായര് വേദിയില് കുഴഞ്ഞുവീണ് മരിച്ചു. 89 വയസ്സായിരുന്നു.ചൊവ്വാഴ്ച രാത്രി 10.45 ന് കൊല്ലം അഞ്ചലില് അഗസ്ത്യകോട് മഹാദേവര് ക്ഷേത്രത്തില് കഥകളി അവതരിപ്പിക്കുന്നതിനിടയിലായിരുന്നു സംഭവം. രാവണവിജയം കഥകളിയില് രാവണനായി ആടുന്നതിനിടയിലായിരുന്നു അന്ത്യം. കുഴഞ്ഞുവീണ മടവൂരിനെ ഉടന് ആശുപത്രിയിലത്തെിച്ചെങ്കിലും രക്ഷിക്കാനായില്ല.സംസ്കാരം മുളംകാടകം ശ്മശാനത്തില് ബുധനാഴ്ച വൈകുന്നേരം നടക്കും.\n2011ല് പദ്മഭൂഷണ് നല്‍കി രാജ്യം ആദരിച്ച മഹനീയ വ്യക്തിത്വമാണ് മടവൂര്. മടവൂര് കാരോട്ട് പുത്തന്‍വീട്ടില് രാമക്കുറുപ്പിന്‍െറയും കല്യാണിയമ്മയുടെയും ഏഴു മക്കളില് മൂന്നാമനായി 1929ല് ആണ് ജനനം. 12 ാം വയസ്സിലാണ് കഥകളിയുടെ ലോകത്തേക്ക് മടവൂര് എത്തിയത്. കഥകളിയിലെ തെക്കന്‍ചിട്ടയില് അഗ്രഗണ്യനായിരുന്നു അദ്ദേഹം. 1998ല് കേന്ദ്ര സംഗീത നാടക അക്കാഡമി പുരസ്കാരവും 2009 ല് സംസ്ഥാന കഥകളി പുരസ്കാരവും മടവൂരിനെ തേടിയത്തെി. ഭാര്യ: സാവിത്രിയമ്മ. മക്കള്: മധു, മിനി, ബാബു, ഗംഗ തമ്പി\nTopics: death kathakali madavoor vasudevan nair


ഓട്ടോയില് ട്രക്ക് ഇടിച്ച് കയറി 13 മരണം\nHyderabad, First Published 6, Aug 2019, 4:49 PM IST\nഡ്രൈവര് അടക്കം പതിനെട്ട് പേരാണ് ഓട്ടോറിക്ഷയിലുണ്ടായിരുന്നത്. ഇടിയുടെ ആഘാതത്തില് തെറിച്ച് പോയ ഓട്ടോയിലുണ്ടായിരുന്നവരില് പന്ത്രണ്ട് പേര് സംഭവസ്ഥലത്തും ഒരാള് ആശുപത്രിയില് വച്ചുമാണ് മരിച്ചത്.\nഹൈദരാബാദ്: ഓട്ടോറിക്ഷയിലേക്ക് ട്രക്ക് ഇടിച്ച് കയറി പതിമൂന്ന് പേര് മരിച്ചു. തെലങ്കാനയിലെ മഹ്ബൂബ് നഗറിലാണ് അപകടം. അനുവദിച്ചതിലും അധികം ആളുകള‍െ കയറ്റിയ ഓട്ടോയിലേക്ക് നിയന്ത്രണം വിട്ട ട്രക്ക് ഇടിച്ച് കയറിയത്.\nകൃഷിയിടത്തിലേക്ക് തൊഴിലാളികളെ എത്തിക്കുന്ന ഓട്ടോയിലാണ് ട്രക്ക് ഇടിച്ച് കയറിയത്. ട്രക്ക് ഡ്രൈവറെ പൊലീസ് കസ്റ്റഡിയിലെടുത്തു. അപകടത്തില് കൊല്ലപ്പെട്ടവരുടെ കുടുംബത്തിന് തെലങ്കാന മുഖ്യമന്ത്രി അപകടത്തില് ഖേദം പ്രകടിപ്പിച്ചു.\nLast Updated 6, Aug 2019, 4:51 PM IST


ഫൈനലിലെത്തിയ ഇന്ത്യ അണ്ടർ 19 ടീമിനെ കാത്ത് ബിസിസിഐയുടെ സമ്മാനം-ICC U-19 World Cup 2018: BCCI to announce cash award for India U-19\nകോച്ച് രാഹുൽ ദ്രാവിഡിനാണ് ഇന്ത്യൻ കൗമാരപ്പടയുടെ വിജയത്തിന്റെ മുഴുവൻ ക്രഡിറ്റും ബിസിസിഐ നൽകിയത്\nUpdated: January 31, 2018 10:12:41 am\nന്യൂഡൽഹി: അണ്ടർ 19 ലോകകപ്പ് മൽസരത്തിന്റെ ഫൈനലിലേക്ക് യോഗ്യത നേടിയ ഇന്ത്യ അണ്ടർ 19 ടീമിന് പ്രത്യേക സമ്മാനം നൽകുമെന്ന് ബിസിസിഐ പ്രഖ്യാപിച്ചു. ലോകകപ്പ് ഫൈനലിൽ ജയിച്ചാലും തോറ്റാലും ടീമംഗങ്ങൾക്ക് ക്യാഷ് അവാർഡ് നൽകാനാണ് ബിസിസിഐ തീരുമാനിച്ചിരിക്കുന്നത്.\nന്യൂസിലൻഡിലെ ക്രൈസ്റ്റ്ചർച്ചിൽ ബദ്ധവൈരികളായ പാക്കിസ്ഥാനെ തകർത്ത ഇന്ത്യൻ ടീമിനെ പ്രകീർത്തിച്ച് ബിസിസിഐ അദ്ധ്യക്ഷൻ സി.കെ.ഖന്നയാണ് ഇക്കാര്യം വെളിപ്പെടുത്തിയത്. “ടീമിലെ മുഴുവൻ അംഗങ്ങളെയും കോച്ച് രാഹുൽ ദ്രാവിഡിനെയും അഭിനന്ദിക്കാനാണ് ഞാനാഗ്രഹിക്കുന്നത്. പുതുതലമുറയിലെ ക്രിക്കറ്റർമാരെ പരുവപ്പെടുത്തി എടുക്കുന്നതിൽ രാഹുൽ ദ്രാവിഡിന്റെ സംഭാവന മഹത്തരമാണ്. അദ്ദേഹം കാരണമാണ് നമുക്കിപ്പോൾ മികച്ച അണ്ടർ 19 ടീമുളളത്”, ഖന്ന പറഞ്ഞു.\n“ബിസിസിഐ മുഴുവൻ ടീമംഗങ്ങൾക്കും ക്യാഷ് അവാർഡ് നൽകും. പ്രത്യേകമായ അനുമോദനവും നൽകും”, സി.കെ.ഖന്ന പിടിഐയോട് പറഞ്ഞു.\nഇന്നലെ നടന്ന സെമിഫൈനൽ മൽസരത്തിൽ പാക്കിസ്ഥാനെതിരെ പടുകൂറ്റൻ വിജയമാണ് ഇന്ത്യയുടെ കൗമാരപ്പട നേടിയത്. ആദ്യം ബാറ്റ് ചെയ്ത ഇന്ത്യ 272 റൺസെടുത്തു. മറുപടി ബാറ്റിങ്ങിനിറങ്ങിയ പാക്കിസ്ഥാൻ 69 റൺസെടുക്കുന്നതിനിടെ എല്ലാവരും പുറത്തായി. ഫെബ്രുവരി മൂന്നിന് നടക്കുന്ന ഫൈനലിൽ ഓസ്ട്രേലിയയാണ് ഇന്ത്യയുടെ എതിരാളികൾ. ഇരുടീമും മൂന്ന് വട്ടം ലോക കിരീടം ചൂടിയതാണ്. ഇത് ആറാം തവണയാണ് ഇന്ത്യ കലാശപ്പോരിന് യോഗ്യത നേടുന്നത്.\nBCCIIndiaRahul DravidUnder-19 World Cup\nWeb Title: Icc u world cup 2018 bcci to announce cash award for india u


കാർത്തിക്കിനു സെഞ്ചുറി; തമിഴ്നാട് വിജയ് ഹസാരെ ട്രോഫി ജേതാക്കൾ,Karthik hits century, Tamil Nadu wins Vijay Hazare trophy, malayalam news, Deepika newspaper\nMonday, March 20, 2017 9:22 AM IST\nന്യൂഡൽഹി: തമിഴ്നാട് വിജയ് ഹസാരെ ട്രോഫി ജേതാക്കൾ. ബംഗാളിനെ 37 റണ്‍സിന് തകർത്താണ് തമിഴ്നാട് വിജയ് ഹസാര ട്രോഫിയിൽ മുത്തമിട്ടത്. തമിഴ്നാട് ഉയർത്തിയ 218 റണ്‍സ് വിജയലക്ഷ്യം പിന്തുടർന്ന ബംഗാളിൽ 180 റണ്‍സ് മാത്രമാണ് നേടാൻ കഴിഞ്ഞത്. സെഞ്ചുറി നേടിയ നായകൻ ദിനേശ് കാർത്തികിന്‍റെ പ്രകടനമായിരുന്നു തമിഴ്നാട് ഇന്നിംഗ്സിന്‍റെ നട്ടെല്ല്.\nടോസ് നേടി ബാറ്റിംഗ് തെരഞ്ഞെടുത്ത തമിഴ്നാടിനായി സെഞ്ചുറി നേടിയ കാർത്തിക്കും(120 പന്തിൽ 112) 32 റണ്‍സ് നേടിയ ഇന്ദ്രജിത്തും മികച്ച പ്രകടനം പുറത്തെടുത്തു. മറ്റാരും തമിഴ്നിരയിൽ തിളങ്ങിയില്ല. ബംഗാളിനായി ഇന്ത്യൻ താരം മുഹമ്മദ് ഷമി 26 റണ്‍സ് വഴങ്ങി നാലു വിക്കറ്റും അശോക് ദിൻഡ 36 റണ്‍സ് വഴങ്ങി മൂന്ന് വിക്കറ്റും വീഴ്ത്തി.\nമറുപടി ബാറ്റിംഗിനിറങ്ങിയ ബംഗാൾനിരയിൽ 58 റണ്‍സെടുത്ത സുദിപ് ചാറ്റർജിക്കു മാത്രമാണ് പിടിച്ചുനിൽക്കാൻ കഴിഞ്ഞത്. മനോജ് തിവാരി(32), അനുസ്തുപ് മൻജുംദാർ(24), ആമിർ ഗനി(24), ശ്രീവത്സ് ഗോസ്വാമി(23) എന്നിവർക്കു മികച്ച തുടക്കം ലഭിച്ചെങ്കിലും മുതലാക്കാനായില്ല. തമിഴ്നാടിനായി അശ്വിൻ ക്രിസ്റ്റ്, മുഹമ്മദ്, റനിൽ ഷാ എന്നിവർ രണ്ടു വിക്കറ്റ് വീഴ്ത്തി.\nതൃശൂർ കണ്‍തുറന്നു, പൂരാവേശത്തിലേക്ക്- തത്സമയം കാണാം\nഇന്തോനേഷ്യയിലെ എണ്ണക്കിണറിൽ തീപിടിത്തം; 10 പേർ മരിച്ചു\nലിഗയുടെ മരണം: കൊലപാതക സാധ്യതയേറുന്നു\nബലാത്സംഗക്കേസിൽ ആശാറാം കുറ്റക്കാരനെന്നു കോടതി; വിധി ഉടൻ\nബിജെപിയെ പുറത്താക്കാൻ മതേതര കക്ഷികളുടെ സഖ്യമാകാമെന്ന് സിപിഐ\nകൗമാരക്കാരിയെ ബന്ധുവായ യുവതി മദ്യം നൽകി മയക്കി; കാമുകൻ ബലാത്സംഗം ചെയ്തു\nപൂരം വെടിക്കെട്ട് അനിശ്ചിതത്വത്തിൽ; തിരുവന്പാടിക്കും പാറമേക്കാവിനും അനുമതി ലഭിച്ചില്ല\nഎച്ച്1ബി: പങ്കാളികളുടെ പണി കളയാനുള്ള നീക്കത്തിനെതിരെ പ്രതിഷേധം ശക്തം\nഹസനു പകരക്കാരൻ വരുമെന്ന് ചെന്നിത്തലയും ഉമ്മൻചാണ്ടിയും; ഉടൻ വരില്ലെന്നു ഹസൻ\nസ്കൂളിൽ ഉച്ചഭക്ഷണ നിർമാണത്തിനുള്ള പാത്രങ്ങൾ സൂക്ഷിക്കുന്നതു ശൗചാലയത്തിൽ !\nകൊച്ചിയിൽ പെണ്‍കുഞ്ഞിനെ മോസ്ക് വരാന്തയില് ഉപേക്ഷിച്ച നിലയില്\nആശാറാം കേസ്: മാധ്യമങ്ങൾക്ക് ജോധ്പുർ ജയിൽ വളപ്പിലേക്ക് പ്രവേശനമില്ല\nഅടച്ചുപൂട്ടിയ പബ്ബിന്‍റെ നാലാം നിലയിൽനിന്നു വീണ് യുവാവ് മരിച്ചു\nകൂളിംഗ് സംവിധാനത്തിൽ തകരാർ; ഒൗഡി 11 ലക്ഷം കാറുകൾ തിരികെവിളിക്കുന്നു\nസലാ മികവിൽ ചെന്പട; ആൻഫീൽഡിൽ പച്ചതൊടാതെ റോമ\nസുപ്രീംകോടതിയിലെ പ്രശ്നപരിഹാരത്തിന് ഫുൾ കോർട്ട് വിളിക്കണമെന്ന് ജഡ്ജിമാർ\nനീതിക്കായി കാത്തിരിക്കുന്നു; വിധി കാത്ത് പരാതിക്കാരിയായ യുവതിയുടെ കുടുംബം\nആൾദൈവം ആശാറാമിന്‍റെ വിധി ഇന്ന്; ജോധ്പൂരിൽ കനത്ത സുരക്ഷ\nകലിയിളകി കടൽ: സംസ്ഥാനത്ത് ഇന്നും ജാഗ്രതാ നിർദേശം\nഇന്ധന വിലയിൽ ഇന്ന് മാറ്റമില്ല\nതൃശൂർ പൂരം ഇന്ന്: നഗരം പൂരലഹരിയിൽ\nഛത്തീസ്ഗഡ് മുഖ്യമന്ത്രിയുമായി രാജ്നാഥ് സിംഗ് കൂടിക്കാഴ്ച നടത്തി\nനൈജീരിയയിലെ പള്ളിയിൽ വെടിവയ്പ്; 19 പേർ കൊല്ലപ്പെട്ടു\nജക്കാർത്ത: ഇന്തോനേഷ്യയിലെ എണ്ണക്കിണറിലുണ്ടായ തീപിടിത്തത്തിൽ 10 പേർ മരിച്ചു. സംഭവത്തിൽ നിരവധിപ്പേർക്ക് പൊള്ളലേറ്റിട്ടുണ്ടെന്നാണ് വി...


M K Harikumar /Transcripts: ആത്മായനങ്ങളുടെ ഖസാക്ക് /ഭാഗം മൂന്ന് /എം കെ ഹരികുമാർ\nഏറ്റവും നിസ്സാരമായ അസ്തിത്വം മനുഷ്യന്റേതാണെന്ന്, ഇന്നത്തെ ഏറ്റവും വലിയ സാങ്കേതിക മിഥ്യാസുരക്ഷിതത്വത്തിനകത്തും ബോധ്യപ്പെടുത്തുന്ന കൃതിയാണ് 'ഖസാക്കിന്റെ ഇതിഹാസം.' എന്തിനാണ് ഇങ്ങനെയൊരു ബോധ്യപ്പെടുത്തൽ? ആത്മബോധത്തിലൂടെ, തന്നിൽനിന്നുതന്നെ ഒഴുകിപ്പരക്കുന്ന അവസ്ഥയുടെ സ്വാഭാവികമായ പരിണാമമാണിത്. ഈ നോവലിന് മുമ്പോ ശേഷമോ മലയാള നോവലിന് ഇത്ര സ്വയംസമ്പൂർണ്ണമായ ഭാഷയോ ആഖ്യാനസൂക്ഷ്മതയോ ആത്മലോകവിശേഷമോ ഇല്ല. ഇന്നും 'ഖസാക്കിന്റെ ഇതിഹാസം' മലയാളത്തിൽ ഒറ്റപ്പെട്ടുനിൽക്കുകയാണ്.\nനോവലിന് സ്ഥൂലമായ പ്രതലങ്ങൾ മതിയെന്നു വിചാരിക്കുന്നവരുണ്ട്. അവർ ജീവിതത്തിന്റെ ഉപരിതലത്തിലുള്ള സാമൂഹികതയെ പ്രധാന അസംസ്‌കൃതവസ്തുവാക്കി നിരത്തുന്നു. വിസ്തൃതിയേറിയ പ്രതലത്തിലെ സഞ്ചാരത്തിലൂടെ വായനക്കാരൻ എത്തിച്ചേരുന്നത് ശൂന്യതയിലാണെന്നു മാത്രം. തനിക്കറിയാവുന്നതെല്ലാം നോവലിസ്റ്റ് പറയുന്നു എന്ന് വായനക്കാരനു തോന്നും. അയാൾ വായനക്കായി ഉപയോഗിച്ച സമയത്തെ പഴിക്കരുതല്ലോ എന്നോർത്ത്, മറ്റൊന്നും പറയുന്നില്ലെന്നു മാത്രം. 'ഖസാക്കിന്റെ ഇതിഹാസം' സ്ഥൂലമായ പ്രതലത്തിലല്ല, ഒരാളെ അയാളുടെ അകംലോകങ്ങളിലേക്ക്, ജ്ഞാനരഹസ്യാത്മക ദ്വീപുകളിലേക്കു നയിക്കുന്ന കൃതിയാണ്. ഇതിനു സമാനമായ ഒരു നോവലും നമ്മുടെ ഭാഷയിൽ ഉണ്ടായിട്ടില്ല. ടി.ആറിന്റെ 'കൊരുന്ന്യേടത്ത് കോമുട്ടി', കോവിലന്റെ 'തോറ്റങ്ങൾ', വൈക്കം ചന്ദ്രശേഖരൻ നായരുടെ 'സ്മൃതികാവ്യം', കൽപറ്റ ബാലകൃഷ്ണന്റെ 'അകംപൊരുൾ പുറംപൊരുൾ', ഉറൂബിന്റെ 'സുന്ദരികളും സുന്ദരന്മാരും', മേതിൽ രാധാകൃഷ്ണന്റെ 'സൂര്യവംശം', കാക്കനാടന്റെ 'അജ്ഞതയുട താഴ്‌വര', ബഷീറിന്റെ 'ബാല്യകാലസഖി', തകഴിയുടെ 'ഏണിപ്പടികൾ'എന്നീ നോവലുകളാണ് മലയാള നോവലിന്റെ ആഖ്യാനകലയ്ക്ക് എന്തെങ്കിലുമൊക്കെ സംഭാവന നൽകിയിട്ടുള്ളത്. എന്നാൽ ഈ നോവലുകളെല്ലാം കലയുടെ കാര്യത്തിൽ 'ഖസാക്കിന്റെ ഇതിഹാസ'ത്തിനു പിന്നിലാണ്. മലയാള ഭാഷയുടെ പുതിയ സാധ്യതയാണ് വിജയൻ തുറന്നത്. മലയാളംകൊണ്ട് ഇതുവരെ ആവിഷ്‌കരിക്കാൻ കഴിയാതിരുന്ന ചില യാഥാർത്ഥ്യങ്ങളെ വിജയൻ പുറത്തുവിട്ടു. അതുപോലെ, വെളിപാടുപോലെ തനിക്കു ലഭിച്ച സൂചനകളെയും ചിന്തകളെയും പകരാൻ പറ്റിയ നവമായൊരു മലയാളത്തെയും അദ്ദേഹം കണ്ടെടുത്തു. ഇതു രണ്ടും സമ്മേളിക്കുന്നത് അപൂർവ്വമാണ്. പുതിയ യാഥാർത്ഥ്യം, പുതിയ ഭാഷ, ഇതാണ് 'ഖസാക്കിലൂടെ' പുറത്തുവന്നത്. മലയാള നോവലിൽ ഇത്തരം അന്വേഷണങ്ങൾ പൊതുവെ ഇല്ലല്ലോ.\nമലയാള നോവൽ സാഹിത്യത്തിലെ ഏറ്റവും മഹത്തായ വാക്യം വിജയന്റേതാണെന്നു ഞാൻ വിചാരിക്കുന്നു. ഇതാണ് ആ വാചകം: ''കാവിക്കച്ച ചുറ്റി ചവിട്ടുവഴിത്താരയിലൂടെ കയറി വള്ളമിറങ്ങി ബസ്സുനിരത്തിലേക്കു നടന്നപ്പോൾ മരങ്ങളും പാറകളും കുറ്റിച്ചെടികളും ഗർഭബീജങ്ങളെപ്പോലെ ഉയിർത്ത് രൂപം കൊള്ളുകയായിരുന്നു.'' ഖസാക്കിലെ ഈ വാക്യം വ്യത്യസ്തമായ ചിന്തയെയും പദസംസ്‌കാരത്തെയുമാണ് പ്രസരിപ്പിക്കുന്നത്. മരങ്ങളും പാറകളും കുറ്റിച്ചെടികളും ഗർഭബീജങ്ങളെപ്പോലെ ഉയിർത്ത് രൂപം കൊള്ളുന്നു എന്നു പറഞ്ഞാൽ, അത് ഒരാളുടെ ഉള്ളിലെ ഇമേജറിയാണ്. രവിയുടെ മനസ്സിന്റെ, സ്വഭാവത്തിന്റെ തന്മാത്രകൾ പോലും ഇവിടെ പ്രവർത്തിക്കുന്നു. ലോകത്തോടും പ്രകൃതിയോടുമുള്ള ബന്ധം അയാൾ ഉള്ളിലാണ് അനുഭവിക്കുന്നത്. അതുവരെ അവിടെ ഇല്ലാതിരുന്ന പാറകളും ചെടികളുമാണ്, ഇങ്ങനെ പെട്ടെന്ന് ഉയിർത്തുവന്നതെന്ന ധ്വനി ഈ വാക്യത്തിലുണ്ട്. എന്നാൽ രവിക്ക് അതു പുതുതായി രൂപം കൊള്ളുന്നതാണ്. ഈ രൂപാന്തരം മലയാളഭാഷയിൽ പുതിയ നിറം കൂട്ടിച്ചേർക്കുന്നതുപോലെയാണ് അനുഭവപ്പെടുന്നത്. 'കഥനസ്വഭാവമില്ലാത്ത ഓർമ്മകളുടെ വലിയൊരു മൂടൽമഞ്ഞ് തന്നെ സ്പർശിച്ചെന്നു തോന്നി' എന്നെഴുതുമ്പോഴും മലയാളത്തിന് വിസ്തൃതി ലഭിക്കുകയാണ്. മനനം ചെയ്തുകൊണ്ടുള്ള ഈ എഴുത്താണ്, 20-ാം നൂറ്റാണ്ടിലെ നമ്മുടെ ഗദ്യത്തിന് ഉൾക്കനം നൽകിയത്. മനനമില്ലാതെ അദ്ദേഹം ഒന്നുമെഴുതിയിട്ടില്ല. മനനമില്ലാതെ, യുക്തിയിലൂടെ മാത്രം സഞ്ചരിച്ചും എഴുതാം; ആനന്ദ് എഴുതുന്നതുപോലെ. എന്നാൽ വിജയന്റെ ഭാഷയുടെ മാനം ഉണ്ടാകില്ല. ഭാരതീയമായ ദർശനങ്ങളെ തന്നിൽനിന്നു വേർപെടുത്താൻ കഴിയാതെ വിജയൻ നിലകൊണ്ടു. ശ്രീകൃഷ്ണന്റെ അദ്വൈതവുമായിട്ടായിരുന്നു കലഹവും ഒത്തുതീർപ്പും.\nകൃഷ്ണചരിതമെഴുതുന്നവരുടെ കൃഷ്ണദർശനമല്ലിത്. ഭാരതീയ പശ്ചാത്തലത്തിൽ, ചിന്താപരിസരത്തുനിന്ന് മാറ്റിനിർത്തിക്കൊണ്ട്, അനുഭവപരമായ പഥങ്ങളിലൂടെ വിജയൻ എത്തുന്നത്, സ്വന്തം ഭാരതീയതയുടെ കണ്ടെത്തലിലാണ്. ഉള്ളിൽനിന്ന് വീണ്ടെടുക്കുന്ന ഭാരതീയത. ഉപനിഷത്തോ, വേദമോ വായിച്ച്, അതിനോട് ഇടഞ്ഞശേഷം, സ്വന്തം ശരീരത്തിനുള്ളിൽനിന്ന് ഔപനിഷദികമെന്നു വിശേഷിപ്പിക്കാവുന്ന, ആത്യന്തികമായ രമ്യതയുടെയും ആന്തരികപ്രസാദത്തിന്റെയും അപാരതകളെ കണ്ടെത്തിത്തരുന്നു. മലയാള അക്കാദമിക് നിരൂപണത്തിന് ഇപ്പോഴുള്ളത് ദർശനദാരിദ്ര്യമാണ്. സവർണ, അവർണ ദ്വന്ദ്വങ്ങളിലും അധിനിവേശ, സാമ്രാജ്യത്വ ഹാങ്ങോവറുകളിലും കുടുങ്ങിക്കിടന്ന്, അവർ വൈയക്തികവും സാർവലൗകികവുമായ പരമസൗന്ദര്യത്തെക്കുറിച്ചുള്ള അന്വേഷണത്തെ കാണാതെ പോകുന്നു. രാഷ്ട്രീയപാർട്ടികളിൽ പ്രവർത്തിക്കുന്നതോ, സമരത്തിൽ പങ്കെടുക്കുന്നതോ മാത്രമാണ് യഥാർത്ഥ രാഷ്ട്രീയം എന്ന് അവർ വിചാരിക്കുന്നു. എന്നാൽ റോഡരുകിൽ നിൽക്കുന്ന അരയാലിനും രാഷ്ട്രീയമുണ്ട്. ഓരോ വാക്യത്തിനും രാഷ്ട്രീയമുണ്ട്. അതു മറ്റു പ്ലാനറ്റുകളുമായുള്ള ബന്ധങ്ങളിൽ നിന്നാണ് ഉണ്ടാകുന്നത്. വിജയന്റെ രാഷ്ട്രീയം, തന്റെ അപാരവിനിമയങ്ങളുടെ നേർരേഖകളിലൂടെ, ചുറ്റുമുള്ള ലോകത്തിന്റെ എണ്ണമറ്റ സംഭാഷണങ്ങളിൽ ശ്രദ്ധാലുവായി എന്നതാണ്. വലിയൊരു പ്രവർത്തനം ഇതിലൂണ്ട്.\nവിജയന്റെ ഇന്ത്യയെ കണ്ടെത്തൽ എന്താണെന്നറിയാതെ, ചിലർ അദ്ദേഹത്തിലും ചാർത്തി, ആ പഴയ തുരുമ്പിച്ച പിച്ചളമാല - സവർണപക്ഷപാതി. ഇത്രയും ദയനീയമായ വിമർശനം വിജയൻ നേരിട്ടിട്ടുണ്ടാവില്ല. വസ്തുതകളുടെ ആഴത്തിലേക്കു പോകാൻ പ്രയാസമുള്ളവർക്കെല്ലാം ഈ ചതി പറ്റും. ദുഃഖത്തിന്റെ ഹൃദ്യത, സ്‌നിഗ്ദ്ധതയുടെ വാൾമുന തുടങ്ങിയ പ്രയോഗങ്ങളിൽ വലിയൊരു ആന്തരികജീവിതമാണുള്ളത്. 'ഖസാക്കിന്റെ ഇതിഹാസ'ത്തിനുശേഷം വന്ന കൃതികളിലൊന്നും ഇതിനെ മറികടക്കുന്ന ഭാഷ കണ്ടിട്ടില്ല. ഖസാക്കിലെ ദൈവപ്പുരയിലെ ദേവതയെപ്പറ്റി രവി ചിന്തിക്കുന്നത്, ഭാരതീയതയുടെ ഉള്ളിലെ ചാർവാകനെപ്പോലെയുള്ളവരുടെ യുക്തിവാദത്തെയും കൂട്ടുപിടിക്കുന്നതാണ്. ഇതെല്ലാം ആശയസംഘട്ടനത്തിന്റെ കലാപരമായ അവതരണമാണ്. ആ ഭാഗം ഇതാണ്: 'അവളും തന്നെപ്പോലെ ഒരഭയാർത്ഥിയാണെന്നറിഞ്ഞിട്ട്, സൃഷ്ടിസ്ഥിതിലയങ്ങളുടെ ദുരൂഹതയെ ഭയന്നാണ് പൂശാരിയുടെ നൈവേദ്യമുണ്ടുകൊണ്ട് അവളാ പുരയിൽ കുടിപാർത്തത്.' യാഥാർത്ഥ്യത്തിന്റെയും മിഥ്യയുടേയും അപാരതകളിൽനിന്ന് ഓടിയകന്ന താനും ഈ ഗ്രാമത്തിലെ ദൈവപ്പുരയിൽ അഭയം തേടുകയായിരുന്നു. അതിന്റെ ഗർഭത്തിൽ അവളുടെ കൂടെ ചുരുണ്ടുറങ്ങാൻ അയാൾ കൊതിച്ചു. ആ സായൂജ്യത്തിലാകട്ടെ, അയാൾ അവളുമായി ദുഃഖം പങ്കിടുകയായി. അതോടെ അതു നിരർത്ഥകമല്ലെന്ന് അയാളറിഞ്ഞു. 'ഈ ഏകാന്തതയുടെ അന്തർനാടകത്തിൽ വലിയൊരു പ്രാചീനചരിത്ര സംവാദമാണ് വിജയൻ സംഘടിപ്പിക്കുന്നത്. നോവലിന്റെ ബോധധാരയായി ഈ ആഖ്യാനത്തെ നിലനിർത്തുന്നതോടൊപ്പം, കൂടുതൽ അഗാധത നൽകുകയാണ് ഇതിലൂടെ നോവലിസ്റ്റ് ചെയ്യുന്നത്. ദൈവപ്പുരയിലെ ദേവത അഭയാർത്ഥിയാണെന്നും അവളെപ്പോലെയാണ് താനും എന്നു ചിന്തിക്കുന്നതും ഇന്ത്യൻ ആത്മീയതയെക്കുറിച്ചുള്ള നവ ഭാഷ്യമാണ്.\nസൃഷ്ടിസ്ഥിതിലയങ്ങളുടെ ദൂരഹതയെ ദേവത ഭയക്കുന്നു. യാഥാർത്ഥ്യത്തിന്റെയും മിഥ്യയുടെയും അപാരതകളെയാണ് താൻ ഭയക്കുന്നതെന്നു രവിയും പറയുന്നു. മാനവിക ജീവിതത്തിനുള്ളിലെ വൈകാരിക തരംഗങ്ങളെ അതിസൂക്ഷ്മമായി നിലനിർത്തുമ്പോഴേ ഇത്തരം ഭയങ്ങളെ തിരിച്ചറിയാൻ കഴിയൂ. ഇങ്ങനെ സ്ഥാവര, ദൈവശാസ്ത്ര, ജൈവലോകത്തെയാകെ സംയോജിപ്പിച്ചുകൊണ്ട് ആധുനികതയുടെ കാലത്ത് ഒരു നോവലിസ്റ്റും എഴുതിയിട്ടില്ല. വിജയൻ ഓരോ വരിയും സംഘർഷത്തിൽനിന്നാണ് തപ്പിയെടുക്കുന്നത്. അതിലുപരി, വാക്യങ്ങളെ മനുഷ്യവികാരങ്ങളുടെ അറിയപ്പെടാത്ത സ്ഥലികളിലേക്കു കൊണ്ടുപോകുന്നു.\nചില ഉദാഹരണങ്ങൾ കുറിക്കട്ടെ. 1. പുരികങ്ങളുടെയും കണ്ണുകളുടെയും ചുവന്ന പാതയിലെ, സായാഹ്ന യാത്രകളുടെ അച്ഛാ, ഇലകൾ തുന്നിച്ചേർത്ത ഈ കൂടുവിട്ട് ഞാൻ പുറത്തേക്കു പോവുകയാണ്. 2. കർമബന്ധത്തിന്റെ നൊടിനേരത്തെ പരിചയം. 3. യുഗാന്തരസ്മരണയുടെ കർക്കിടകങ്ങളിൽ ആ പ്രഭവസ്ഥാനങ്ങളിൽനിന്ന് കലക്കവെള്ളങ്ങൾ താഴോട്ടൊഴുകി, വാർദ്ധക്യത്തിന്റെ ഒഴുക്ക് ചേറ് തന്നിൽ നിക്ഷേപിച്ചുകൊണ്ട്... 4. മന്ദാരത്തിന്റെ ഇലകൾ ചേർത്തു തുന്നിയ ഈ പുനർജനിയുടെ കൂടുവിട്ട് ഞാൻ വീണ്ടും യാത്രയാകുന്നു. 5. വിസ്തൃതിയുടെ ലഹരിയിൽ മുഴുകിയ രാത്രി. ദൂരെ ദൂരെ ഈരച്ചുട്ടുകൾ മിന്നിമിന്നിക്കടന്നുപോയി. കനൽത്തുമ്പിന്റെ ചലനത്തിലൂടെ ഏതോ വ്യഥിതമായ സന്ദേശമാവർത്തിച്ചുകൊണ്ട് ബഹിരാകാശക്കപ്പലുകളെപ്പോലെ അവ രാത്രിയിൽ അകന്നകന്നു മറഞ്ഞു. 6. വെള്ളത്തിന്റെ അന്ധമായ ആശ്ലേഷം. 7. അനാദിയായ മഴവെള്ളത്തിന്റെ സ്പർശം. 8. ഏതോ സാന്ദ്രതയുടെ കിനാവുകൾ അയാളുടെ നിദ്രയിലിറ്റുവീണു. 9. കാലത്തിലൂടെ സ്ഥാവരങ്ങളുടെ പ്രയാണം. 10. പള്ളിത്തണുപ്പിന്റെ ആലിലയിൽ അയാൾ കിടന്നു. ആലിലയെ മൂടിക്കൊണ്ട്, കനത്ത കടലിനു മുകളിൽ അശാന്തിയുടെ മൂടൽമഞ്ഞുയരുകയായിരുന്നു.\nഈ ഭാഷയെ നമ്മൾ കാണേണ്ടത്, 1939-ൽ ബോർഹസ് എഴുതിയ ‘Pierre Menard-author of the Quixote’ എന്ന കൃതിയുടെ പശ്ചാത്തലത്തിലാണ്. എഴുത്തുകാരൻ എന്ന കർത്തൃത്വം ഇല്ലാതായി എന്ന് റോളാങ്ങ് ബാർത്ത് സിദ്ധാന്തപരമായി വികസിപ്പിച്ചത്, ബോർഹസിന്റെ കൃതിയെ അടിസ്ഥാനമാക്കിയായിരുന്നല്ലോ. സ്ഥിരം പ്രമേയങ്ങളുടെയും ഭാഷാ പ്രയോഗങ്ങളുടെയും കെണിയിൽ അകപ്പെട്ട സാഹിത്യം ഏറെക്കുറെ മരിച്ചു എന്ന് ബാർത്ത് പറഞ്ഞതോർക്കുന്നു. Literature of exhaustion എന്ന ലേഖനം ബാർത്ത് എഴുതുന്നത് The Atlanticൽ 1967-ലാണ്. ഇപ്പോൾ നാം എഴുതിക്കൊണ്ടിരിക്കുന്നത് 19-ാം നൂറ്റാണ്ടിലെ സാഹിത്യഭാവന തന്നെയാണെന്നു വ്യാഖ്യാനിക്കാൻ അദ്ദേഹത്തിനു പ്രയാസമുണ്ടായില്ല. ജീവിതത്തെ പുതിയ രീതിയിൽ കാണാൻ സഹായിക്കുന്ന ഒരു വാക്യംപോലും ഉണ്ടാകുന്നില്ലല്ലോ. ദൈവത്തിന്റെ മരണം എന്ന ആശയം 20-ാം നൂറ്റാണ്ടിനു ലഭിച്ചത് ഈ സാർവത്രികമായ ആശയനാശത്തിന്റെ പശ്ചാത്തലത്തിലാണ്. ഇപ്പോഴിതാ ഗ്രന്ഥകാരനും മരിച്ചിരിക്കുന്നു എന്ന് ബാർത്ത് പറഞ്ഞു. ഗ്രന്ഥകാരന്റെ ഈ മരണമാണ്, സെർവാന്തസിന്റെ ഡോൺ ക്വിക്‌സോട്ടിനെ ആധാരമാക്കി ബോർഹസ് എഴുതിയ കഥയിലുള്ളത്. ക്വിക്‌സോട്ട് എഴുതിയത് സെർവാന്തസ് ആണെന്നതു പഴയ സങ്കല്പമാണെന്നും അതു താൻ മറ്റൊരു രീതിയിൽ എഴുതുകയാണെന്നുമായിരുന്നു ബോർഹസിന്റെ വാദം. പഴയ യാഥാർത്ഥ്യങ്ങളെത്തന്നെ പുനരുപയോഗിച്ചുകൊണ്ട്, പുതിയ ഭാവന ഉണ്ടാക്കാൻ കഴിയണം. അതിനു പരിഹാസവും ദർശനവും എല്ലാം കൂടിക്കലരണം. അന്തിമമായ പരിഹാരങ്ങൾക്കായി ഉഴറുന്ന മാനവസമൂഹത്തിനു മുമ്പിൽ തേഞ്ഞുപഴകിയ ഉപകരണങ്ങൾ വിലപ്പോകില്ല...\nബോധധാരയുടെ പാരമ്പര്യവഴികളെ പുനരുപയോഗിച്ച്, തന്റേതായ ആക്ഷേപഹാസ്യാത്മകമായ ഫാന്റസി വിജയൻ വികസിപ്പിച്ചു. 'പള്ളിത്തണുപ്പിന്റെ ആലില' എന്ന പ്രയോഗത്തിൽ ശ്രീകൃഷ്ണനെ തിരയാൻ വായനക്കാരൻ നിർബന്ധിക്കപ്പെടുന്നത് ഇതുകൊണ്ടാണ്. ഈ ആലില ഇന്ത്യൻ മിഥോളജിയുടെ പ്രതീകമാണല്ലോ. അതിനെയാണ് പള്ളിത്തണുപ്പിൽ ഈ എഴുത്തുകാരൻ കൊണ്ടുവയ്ക്കുന്നത്. ഇതിലൂടെ വിജയന്റെ വാക്യങ്ങൾക്കു പല കാലങ്ങളുടെയും പല സംസ്‌കാരങ്ങളുടെയും സ്വരങ്ങൾ ലഭിക്കുകയാണ്. ഭഗവദ്ഗീതയെ പുനരുപയോഗിച്ച നോവലാണ് 'ഖസാക്കിന്റെ ഇതിഹാസം'. പുരാണ കഥകളെ ചെറിയ മാറ്റങ്ങൾ വരുത്തി നോവലോ കവിതയോ നിർമ്മിക്കുന്നതുപോലെയല്ല ഇത്. 'ഖസാക്കിന്റെ ഇതിഹാസ' ത്തിൽ പ്രത്യക്ഷത്തിൽ ഇന്ത്യൻ പുരാണമില്ല. എന്നാൽ ഇന്ത്യൻ പരിത്യക്തതയെയും ലൈംഗികവിരക്തിയെയും രവിയിലൂടെ വിജയൻ പരിഹസിക്കുകയാണ്. ഈ പരിഹാസമാകട്ടെ, രവി എന്ന മനുഷ്യന്റെ ആകെത്തുകയല്ല. അയാൾ പ്രത്യേകമായ ഒരു അന്തഃസത്തയോ തത്ത്വശാസ്ത്രമോ പേറുന്നില്ല. ഇതാണ് കാതലായ സംഗതി. അയാൾ അയാളെത്തന്നെ തേടുകയാണ് ചെയ്യുന്നത്. പലരും തട്ടിവിടുന്നതുപോലെയുള്ള 'സ്വത്വം' അയാൾക്കില്ല. തന്നെത്തന്നെ അന്വേഷിക്കുന്നതിലൂടെ അയാൾ ഒന്നിന്റെയും ലേബലൊട്ടിച്ച ഉത്പന്നമോ പ്രചാരകനോ അല്ലാതാവുന്നു. ഭഗവദ്ഗീതയിൽ പറയുന്നതുപോലെ, നമ്മൾ ഒന്നും കൊണ്ടുവരികയോ കൊണ്ടുപോവുകയോ ചെയ്യുന്നില്ല. രവിയും അതാണ് ചെയ്യുന്നത്. പക്ഷേ, അയാൾ ഇതു ചെയ്യുന്നത്, ഈ തത്ത്വം പാലിക്കാൻ വേണ്ടിയല്ല.\nരവിയുടെ പുസ്തകശേഖരത്തിലുള്ള ഭഗവദ്ഗീതയും മുട്ടത്തുവർക്കിയും ഇതു വ്യക്തമാക്കുന്നു. അയാൾക്ക് ഭഗവദ്ഗീതയോടും താത്പര്യമില്ല. ദേവതയെയും സൃഷ്ടിസ്ഥിതിലയങ്ങളുടെ ദുരൂഹതയെ ഭയക്കുന്നവളായി കാണുന്നതിലൂടെ അയാൾ ദൈവശാസ്ത്രത്തെയും പൊളിക്കുന്നു. മതരഹിതനായ, ദൈവരഹിതനായ സന്ന്യാസിയാണ് രവിയെന്നു വേണമെങ്കിൽ പറയാം. ഭഗവദ്ഗീതയെ ഇതുപോലെ പുനരുത്പാദിപ്പിച്ച മറ്റൊരു കൃതി ഇന്ത്യൻ സാഹിത്യത്തിലില്ല. തന്റെ ഗതകാലത്തിന്റെ ആശയങ്ങളുടെയെല്ലാം മഹാവൃക്ഷത്തിനു താഴെ നിൽക്കുമ്പോഴുളള ജാള്യതയും സങ്കോചവും വിജയനുണ്ട്. അതുകൊണ്ട് സാഹിത്യപരമായ ഉത്പാദനരാഹിത്യത്തെ, അദ്ദേഹം ഗീതയെ പുനരുപയോഗിച്ചുകൊണ്ട് മറികടക്കുകയാണ്. ഓരോ നിമിഷവും ഭഗവദ്ഗീതയുമായി കലഹിക്കുകയാണ് വിജയൻ. ഇതാണ് എഴുത്തുകാരന്റെ സ്വാതന്ത്ര്യം. നോവൽ അവസാനിക്കുന്നിടത്ത്, ''മുകളിൽ, വെളുത്ത കാലവർഷം പെരുവിരലോളം ചുരുങ്ങി'' എന്നെഴുതിയിട്ടുണ്ട്. ഈ പെരുവിരലും കൃഷ്ണനെ ഓർമ്മിപ്പിക്കുന്നില്ലേ? ഗീതാസാരവുമായി ഇണങ്ങിയും പിണങ്ങിയും നീങ്ങുന്ന ആഖ്യാനഘടന ഖസാക്കിലുണ്ട്. രവിയാകട്ടെ ബോധപൂർവം ഈ ഘടനയുടെ ഭാഗമാവുന്നില്ല. വിജയന്റെ തന്നെ വാക്കുകൾ ഇതിനു തെളിവുനൽകുന്നുണ്ട്.\nതന്റെ വലതുകൈയ്ക്ക് വാതം ബാധിച്ചതിനെപ്പറ്റി അദ്ദേഹം എഴുതിയിട്ടുള്ളത് ഇതാണ്: ''പഞ്ചഭൂതങ്ങൾ ചുറ്റഴിയുന്നതുപോലെ. അങ്ങനെ ചിതറുന്ന സൂക്ഷ്മാംശങ്ങളുടെ വലിയൊരു നെബ്യൂലയ്ക്കു നടുവിൽ ഒരു സൗരരൂപത്തെപ്പോലെ സ്ഥലം പിടിച്ചുകൊണ്ട് പ്രാണൻ ആ അഴിവിനെ നോക്കിക്കാണുന്നു.'' (ഇതിഹാസത്തിന്റെ ഇതിഹാസം). ''പിന്നെ അവശേഷിക്കുക പെരുവിരലിന്റെ ചുഴികൾ മാത്രമാവും. ഞാനെന്ന ഭാവം അവയിൽ കുടികൊള്ളും. കാലം ചെല്ലുമ്പോൾ അവയും തേഞ്ഞുപോകും. പരിണമിക്കും.'' വേദനയുടെ യോഗസിദ്ധിയിൽ സന്ദേഹങ്ങൾ പരിണമിച്ച് അറിവായിത്തീരുന്നു. പിതൃമന്ത്രം ജപിച്ച് അവസാനം രവി തന്റെ യാഥാർത്ഥ്യത്തിലേക്കുള്ള യാത്ര പുറപ്പെടുന്നു. ഭാഗവത സപ്താഹം കഴിഞ്ഞ് തക്ഷകനെ നേരിടാൻ, എന്റെ ഈ ഉഴുതുപൂട്ടാത്ത പാഴ്‌നിലത്തിൽ അപൂർവ്വസസ്യങ്ങൾ വിളയിക്കുന്നത് ആരാണ്? അവൻ, ആ ആദിസ്പർശി! ഇങ്ങനെ ഭഗവദ്ഗീതയുടെ ആശയങ്ങളെ പുനർനിർമ്മിക്കുന്ന എത്രയോ വാക്യങ്ങൾ വേണമെങ്കിലും വിജയന്റെ എഴുത്തിൽനിന്ന് കണ്ടെത്താം. എന്നാൽ ഈ പുനർനിർമ്മാണം വെറും പറ്റിയെഴുത്തല്ല. അസ്തിത്വവാദത്തിന്റെയും വേദാന്തത്തിന്റെയും അനുഷ്ഠാനങ്ങളുടെയും അറിവുകൾക്കു കുറുകെയുള്ള സഞ്ചാരമാണിത്. എന്നാൽ ഇതിനിടയിൽ ഗീതയോടു കലഹിക്കുകയും ചെയ്യുന്നു. ഗീത വ്യക്തിപരമായ അനുഭവമെന്ന നിലയിലാണ് ഇവിടെ പ്രത്യേക ഘടനയായിത്തീരുന്നത്. 'ജീവന്റെ മുക്തി ചിലന്തിയുടെ യുഗത്തിലാവട്ടെ, മനുഷ്യന്റെ യുഗത്തിലാവട്ടെ, ദുഃഖസമസ്യയായി അവശേഷിക്കുന്നു' എന്നുള്ളത് ഗീതാസാരത്തെത്തന്നെ പൊളിച്ചെഴുതുന്ന വാക്യമാണ്. അതേസമയം, 'പാമ്പിന്റെ പത്തിവിടരുന്നത് രവിയും കൗതുകത്തോടെ നോക്കി. വാത്സല്യത്തോടെ കാൽപടത്തിൽ പല്ലുകൾ അമർന്നു. പല്ലു മുളയ്ക്കുന്ന ഉണ്ണിക്കുട്ടന്റ വികൃതിയാണ്' - എന്നീ വാക്യങ്ങളിൽ ഗീതാസാരമുണ്ട്. ലൗകികാതീതമായ അവബോധവും പ്രസാദവും കാണാം. തന്റെ പ്രാചീനതയെ അതേപടി പുനരാവിഷ്‌കരിക്കുന്നത്, എഴുത്തുകാരനു ഖ്യാതി നൽകില്ല. എന്നാൽ വിജയനെപ്പോലെ സർഗാത്മകമായി പുനരന്വേഷിക്കുകയും തന്നെത്തന്നെ അന്വേഷണ വിഷയമായി പ്രഖ്യാപിച്ച് തർക്കത്തിലിടപെടുകയും ചെയ്യുന്നത് പ്രധാനപ്പെട്ട കാര്യങ്ങളാണ്.\nകസാൻത്‌സാക്കിസ്, 'ദ ലാസ്റ്റ് ടെപ്‌റ്റേഷൻ ഓഫ് ജീസസ് ക്രൈസ്റ്റ്' എന്ന കൃതിയിൽ ചെയ്തതിനേക്കാൾ കലാപരമായാണ്, തന്റെ പൂർവകാല സംജ്ഞകളെ വിജയൻ നോവലിലൂടെ അവതരിപ്പിച്ചത്. നബോക്കോവിന്റെ ലോലിത, ഒർഹാൻ പാമുക്കിന്റെ 'മൈ നെയിം ഈസ് റെഡ്' എന്നീ കൃതികളേക്കാൾ വ്യക്തിപരമായ കലാനുഭവം 'ഖസാക്കിന്റെ ഇതിഹാസ'മാണ് നൽകുന്നത്. എന്നാൽ നോവലിന്റെ ക്രാഫ്റ്റിനെ നബോക്കോവിനെപ്പോലെ അട്ടിമറിക്കാനൊന്നും വിജയനു കഴിഞ്ഞിട്ടില്ല. ഫിലിപ്പ് റോത്ത്, അല്ലൻ റോബ്ബേ ഗ്രിയേ, വില്യം ഫോക്‌നർ തുടങ്ങിയവരുടെ ക്രാഫ്റ്റ് വിജയൻ നേടിയിട്ടില്ലായിരിക്കാം. ലോകത്തിലെ ഏത് നൂതന നോവലിലുമുള്ളതുപോലെ, മിത്തിനെയും കല്പിത കഥയെയും യാഥാർത്ഥ്യത്തെയും ചരിത്രത്തെയും ദൈവശാസ്ത്രത്തെയും രാഷ്ട്രീയത്തെയും കൂട്ടിക്കലർത്തി, നവകാലത്തിലെ മനുഷ്യന്റെ ശിഥിലമായ അകംലോകങ്ങളെ പ്രശ്‌നവത്കരിക്കുകയും തുറന്നു കാണിക്കുകയും ചെയ്യുന്നത് 'ഖസാക്കിന്റെ ഇതിഹാസ'ത്തിലും കാണാം. എം. കൃഷ്ണൻനായർ ആരോപിച്ചതുപോലെ ഇതു വെറുമൊരു 'എക്‌സിസ്റ്റെൻഷ്യൽ നോവൽ' അല്ല; ഇന്ത്യൻ നോവലാണ്. ഭാരതീയതയെ തന്നെ റീസൈക്കിൾ ചെയ്ത 'ഖസാക്കിന്റെ ഇതിഹാസ'ത്തെ അനുകരണമെന്ന് ആക്ഷേപിച്ച ജി.എൻ. പണിക്കരും മറ്റും ഇനിയെങ്കിലും ഒരു സത്യം പുറത്തുവിടേണ്ടതുണ്ട്. ആരുടെയെങ്കലും പ്രേരണയിലാണെങ്കിൽ എന്തുകൊണ്ട് അതിൽത്തന്നെ ഉറച്ചുനിൽക്കുന്നുവെന്ന്. ഖസാക്ക് പ്രസിദ്ധീകരിച്ച് 25 വർഷം കഴിഞ്ഞാണ് അതിന് ഇംഗ്ലീഷ് തർജ്ജമയുണ്ടായത്. ഇതിനും നോവലിസ്റ്റിനെ പഴിക്കണോ? ഫിലിപ്പ് റോത്ത് പറഞ്ഞതുപോലെ, കഥയെഴുതിക്കൊണ്ട് ആത്മകഥയും ആത്മകഥയിലൂടെ കഥയുമാണ് വിജയനും പൂർത്തിയാക്കിയത്.\nPosted by m k harikumar at 8:16 PM


സുരേഷ് ഗോപിയെ കൊണ്ട് പച്ച എലിയെ തീറ്റിച്ചു, സുകുമാരി ചേച്ചിയെ കൊണ്ട് ചെയ്യിപ്പിച്ചത് മറ്റൊന്ന്; സംവിധായകന് ഭദ്രനെക്കുറിച്ച് സേതു - metromatinee.com Lifestyle Entertainment & Sports\nഭദ്രന് എന്ന സംവിധായകനെ ഓര്‍ത്തിരിക്കാന് നിരവധി നിരവധി സൂപ്പര്‍ഹിറ്റ് ചിത്രങ്ങള് ഉണ്ടെങ്കിലും സ്ഥടികം എന്ന സിനിമ എടുത്തു പറയേണ്ടതു തന്നെയാണ്. മനസ്സില് ഉദ്ദേശിക്കുന്ന ഷോട്ട് എന്ത് വില കൊടുത്തും ഫലിപ്പിച്ചെടുക്കുന്ന സംവിധായകന്മാരില് ഒരാളു കൂടിയാണ് അദ്ദേഹം. സിനിമകളുടെ പിന്നാമ്പുറ കാഴ്ചകളെല്ലാം തന്നെ അറിയാന് ഇഷ്ടപ്പെടുന്ന പ്രേക്ഷകര്‍ക്ക് മുമ്പില് സുരേഷ് ഗോപിയെ കൊണ്ട് പച്ച എലിയെ തീറ്റിച്ച സംഭവത്തെ കുറിച്ച് പറയുകയാണ് പ്രൊഡക്ഷന് കണ്‍ട്രോളര് ആയ സേതു അടൂര്. ഒരു യൂട്യൂബ് ചാനലിന് നല്‍കിയ അഭിമുഖത്തിലൂടെയാണ് യുവതുര്‍ക്കി എന്ന സിനിമയുടെ പിന്നാമ്പുറ വിശേഷങ്ങള് സേതു പങ്ക് വെച്ചത്.\nഒരു വര്‍ഷത്തോളം ഷൂട്ടിങ് നീണ്ട ചിത്രമായിരുന്നു യുവതുര്‍ക്കി. ചെന്നൈയിലായിരുന്നു ഷൂട്ടിങ്. ആര്‍ട്ട് ഡയറക്ടറായ മുത്തുരാജായിരുന്നു ഈ ചിത്രത്തിന്റെയും ആര്‍ട്ട് ഡയറക്ടര്. ഒരു രംഗത്തില് ജയിലില് കിടക്കുന്ന സുരേഷ് ഗോപിയ്ക്ക് കഞ്ഞി കൊടുക്കും. കീരിക്കാടന് ജോസിന്റെ കഥാപാത്രം ചിക്കനൊക്കെയാണ് കഴിക്കുന്നത്. അങ്ങനെ കീരിക്കാടന് ജോസ് സുരേഷ് ഗോപിയ്ക്ക് പച്ച എലിയെ തിന്നാന് കൊടുക്കുന്ന രംഗമുണ്ട്. മുത്തുരാജ് ഒരു കേക്ക് എടുത്ത് എലിയുടെ ആകൃതിയിലാക്കി കൊണ്ട് വന്ന് കൊടുത്തു. പക്ഷേ ഭദ്രന് സാര് അത് വാങ്ങി ഒറ്റ ഏറ് കൊടുത്തു. പച്ച എലിയെ തിന്നാല് മതി. അത് കൊണ്ട് വരാന് പറഞ്ഞു. അങ്ങനെ സുരേഷ് ഗോപിയെ കൊണ്ട് എലിയെ കടിച്ചു പറപ്പിച്ചു. ശേഷം ഡെറ്റോളൊക്കെ ഒഴിച്ച് വായ കഴുകിപ്പിച്ചു.\nമറ്റൊരു സീനില് സുരേഷ് ഗോപി ജയിലില് കിടക്കുമ്പോള് അമ്മയായി അഭിനയിച്ച സുകുമാരി ചേച്ചി മരിക്കും. അവരെ ഒരു വീല്‍ചെയറില് ഇരുത്തി അവിടെ കൊണ്ട് വന്ന് കാണിക്കും. വായിലൂടെ ഈറ്റുവാ ഒഴുകിയിട്ടുണ്ടാവും. ഷോട്ട് എടുക്കാന് വേണ്ടി എല്ലാം തയ്യാറായി ഇരിക്കുമ്പോഴാണ് സംവിധായകന് കട്ട് വിളിക്കുന്നത്. സുകുമാരി ചേച്ചിയുടെ വായയുടെ സൈഡിലൂടെ ഈച്ച ഇഴയണമെന്ന് പറഞ്ഞു. ഈ ലൈറ്റ് മുഴുവന് കത്തിച്ച് വെച്ച് നില്‍ക്കുമ്പോള് ഈച്ച വരുമോ. അവസാനം ഈച്ച വന്നിട്ട് തന്നെ ഷോട്ട് എടുത്തു. കുറേ പഞ്ചസാര ലായിനി ഒക്കെ കൊണ്ട് വന്ന് ഒഴിച്ചപ്പോള് ഈച്ച വന്നു. അതിന് വേണ്ടി പ്രത്യേകം ഒരു ക്യാമറ സെറ്റ് ചെയ്തിരുന്നു. അതുവരെ സുകുമാരി ചേച്ചി അനങ്ങാതെ അവിടെ ഇരുന്നു. അങ്ങനെത്തെ ഒരു ഡയറക്ടറാണ് ഭദ്രന് എന്നും സേതു പറയുന്നു.\nRelated Topics:Bhadran, Suresh Gopi


പ്രധാനമന്ത്രി എനിക്ക് വേണ്ടി കാര്യമായി ഒന്നും ചെയ്തില്ല, ക്രിസ്ത്യൻ സഹോദരന്മാരേ എന്നെ മോചിപ്പിക്കൂ: ഫാ. ടോം ഉഴുന്നാലിൽ - വീഡിയോ | Webdunia Malayalam\nതിങ്കള്, 26 ഡിസം‌ബര് 2016 (15:48 IST)\nയമനിൽ തീവ്രവാദികൾ തട്ടിക്കൊണ്ട് പോയ ഫാ. ടോം ഉഴുന്നാലിൽ സഹായമഭ്യർത്ഥിക്കുന്ന വീഡിയോ പുറത്ത്. തന്റെ ആരോഗ്യം ക്ഷയിച്ചുകൊണ്ടിരിക്കുകയാണെന്നും വൈദ്യസഹായം ലഭ്യമാക്കണമെന്നും ഫാദര് ആവശ്യപ്പെടുന്നു. കേന്ദ്ര സർക്കാരും രാഷ്ട്രപതിയും തന്നെ മോചിപ്പിക്കുന്നതിന് അടിയന്തിരമായി എന്തെങ്കിലും ചെയ്യണം എന്നും വീഡിയോയിൽ ഫാദർ പറയുന്നു.\nഇന്ത്യക്കാരനായതിനാലാണ് തനിക്ക് ഈ ഗതി വന്നതെന്നും ഉഴുന്നാലില് വീഡിയോയില് പറയുന്നു. തന്നോടൊപ്പം ബന്ധിയാക്കിയ ഫ്രഞ്ച് വനിതയെ അവരുടെ സര്‍ക്കാര് മോചിപ്പിച്ചു. യൂറോപ്പ്യൻ വംശജനായിരുന്നെങ്കിൽ തന്നെ ഇത്തരത്തിൽ കഷ്ടപ്പെടുത്തില്ലെന്നും അദ്ദേഹം പറയുന്നു. പ്രധാനമന്ത്രി നരേന്ദ്ര മോദി തനിയ്ക്ക് വേണ്ടി കാര്യമായി ഒന്നും ചെയ്തില്ല എന്നും വീഡിയോയിൽ പറയുന്നു. ഇതിനുമുമ്പും ഒരുതവണ അദ്ദേഹത്തിന്റെ വീഡിയോ പുറത്തുവന്നിട്ടുണ്ട്.\nമാര്‍ച്ച് നാലിനായിരുന്നു ഏദനില് നിന്ന് ഫാദറിന്റെ ഐ എസ് ഭീകരവാദികള് തട്ടിക്കൊണ്ടു പോയത്. സലേഷ്യന് സമൂഹത്തിന്റെ ക്ലിനിക്കില് നിന്ന് ഒപ്പമുണ്ടായിരുന്ന 12 പേരെ വെടിവെച്ച് കൊന്നതിന് ശേഷം ഫാ ടോം ഉഴുന്നാലിനെ തട്ടിക്കൊണ്ടു പോകുകയായിരുന്നു. പാല രാമപുരം സ്വദേശിയായ ഇദ്ദേഹത്തെ കഴിഞ്ഞ ഈസ്റ്റര് ദിനത്തില് തൂക്കിലേറ്റിയെന്ന് വാര്‍ത്തകള് വന്നിരുന്നെങ്കിലും പിന്നീട് ഇത് ശരിയല്ലെന്ന് തെളിയുകയായിരുന്നു.\nനരേന്ദ്ര മോദി Fr. Tom Uzhunnalil\nഅനധികൃത പാര്‍ക്കിങ്ങ് കൈകാര്യം ചെയ്യേണ്ടത് എങ്ങനെ ? ഉത്തരവുമായി ഒരു തൂപ്പുകാരന് - ചിരിപ്പിക്കുന്ന വീഡിയോ\nപ്രണവ് ആള് ചില്ലറക്കാരനല്ല, താരപുത്രൻ കഷ്ടപ്പെട്ട് പഠിക്കുന്ന പാര്‍ക്കൗര് ഒരു ഒന്നൊന്നര ഐറ്റം തന്നെ! - വീഡിയോ\nഅണ്ണാ ഡി എം കെയില് പൊട്ടിത്തെറി, ജയലളിതയെ ചികിത്സിച്ചതിന്‍റെ എല്ലാ വീഡിയോയും പുറത്തുവിടണം; ശശികലയുടെ സ്ഥാനാരോഹണം ഇപ്പോള് ആവശ്യമില്ലെന്നും ഒരു വിഭാഗം പ്രവര്‍ത്തകര് !\nമരിക്കുന്നതിന് മുമ്പ് ജയലളിത ഛര്‍ദ്ദിച്ചു, നാക്ക് പുറത്തേക്ക് തള്ളി; ശശികലയുടെ വീഡിയോ ദൃശ്യങ്ങള് കാണാം!


കേരളത്തിൽ 7002 പേര്‍ക്ക് കോവിഡ്, 27 മരണം, 6192 പേര്‍ക്ക് സമ്പര്‍ക്കത്തിലൂടെ രോഗം. – NavaKerala News\nHome/Covid/കേരളത്തിൽ 7002 പേര്‍ക്ക് കോവിഡ്, 27 മരണം, 6192 പേര്‍ക്ക് സമ്പര്‍ക്കത്തിലൂടെ രോഗം.\nകേരളത്തിൽ 7002 പേര്‍ക്ക് കോവിഡ്, 27 മരണം, 6192 പേര്‍ക്ക് സമ്പര്‍ക്കത്തിലൂടെ രോഗം.\nകേരളത്തിൽ ഇന്ന് 7002 പേര്‍ക്ക് കോവിഡ്-19 സ്ഥിരീകരിച്ചു. തൃശൂര് 951, കോഴിക്കോട് 763, മലപ്പുറം 761, എറണാകുളം 673, കൊല്ലം 671, ആലപ്പുഴ 643, തിരുവനന്തപുരം 617, പാലക്കാട് 464, കോട്ടയം 461, കണ്ണൂര് 354, പത്തനംതിട്ട 183, വയനാട് 167, ഇടുക്കി 157, കാസര്‍ഗോഡ് 137 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nതെരഞ്ഞെടുപ്പ് മൂന്ന് ഘട്ടങ്ങളിലായി, ഫലം 16 ന്.\nശബരിമല പ്രസാദം തപാലില്; ബുക്കിങ് തുടങ്ങി; നവംബര് 16 മുതല് അയച്ചു തുടങ്ങും.